**จังหวัดคุณธรรม**

1. **บทนำ**

 จังหวัดคุณธรรม คือ จังหวัดที่ประชาชน องค์กร หน่วยงาน เครือข่ายที่ทำงานส่งเสริมคุณธรรมความดีต่าง ๆ ที่มีอยู่ มีความตื่นตัว กระตือรือร้น ที่จะพัฒนาการทำงานด้านคุณธรรมของตนให้ดีขึ้นมากขึ้น เปรียบเสมือนการ “สร้างบ้าน” แต่ละหลังให้เข้มแข็งพร้อมกับการเชื่อมโยงประสานพลังกับองค์กรเครือข่ายอื่น ๆ เพิ่มขึ้น เช่น เครือข่ายโรงเรียนคุณธรรม เชื่อมโยงงานกับ ชุมชน องค์กรปกครองส่วนท้องถิ่น (อปท.) โรงพยาบาลคุณธรรม เป็นต้น และมีกระบวนการยกระดับการทำงานระหว่างเครือข่ายมาสู่
ความร่วมมือที่มีเป้าหมายทางยุทธศาสตร์เพื่อการเปลี่ยนแปลงร่วมกัน คือ การขับเคลื่อน “จังหวัดคุณธรรม” ตามบริบทที่เหมาะสมกับจังหวัดของตนเอง

1. **คำนิยาม**

 **จังหวัดคุณธรรม** หมายถึง จังหวัดที่ผู้ว่าราชการจังหวัด ส่วนราชการ หน่วยงานรัฐวิสาหกิจ
ระดับจังหวัด อำเภอทุกแห่ง องค์การบริหารส่วนจังหวัด เทศบาลนคร สถาบันอุดมศึกษา สภาหอการค้า
สภาอุตสาหกรรม สภาวัฒนธรรมจังหวัด เครือข่ายภาครัฐ ภาคเอกชน สถาบันทางศาสนา สมาคม มูลนิธิ
และทุกภาคส่วนของจังหวัด เข้ามามีส่วนร่วมในการแสดงเจตนารมณ์และมุ่งมั่นที่จะดำเนินการส่งเสริมคุณธรรม และองค์กร ชุมชน อำเภอ ยึดมั่นและปฏิบัติตามหลักธรรมทางศาสนาโดยน้อมนำหลักปรัชญา
ของเศรษฐกิจพอเพียงและวิถีวัฒนธรรมไทยที่ดีงามมาเป็นหลักในการดำรงชีวิต ตลอดจนมีส่วนร่วมรณรงค์ส่งเสริมคุณธรรมให้กับประชาชน ชุมชน หรือเครือข่ายอื่นๆ

**หน่วยงานภาครัฐ**

**หน่วยงานภาคเอกชน**



**รัฐวิสาหกิจ**

**ภาคประชาชน**

**อำเภอ**

**สถาบันการศึกษา**

1. **ระดับของจังหวัดคุณธรรม**

 จังหวัดคุณธรรม แบ่งออกเป็น ๓ ระดับ คือ

  **ระดับที่ ๑ จังหวัดส่งเสริมคุณธรรม** คือ จังหวัดที่แสดงเจตนารมณ์จะพัฒนาให้เป็นจังหวัดคุณธรรม โดยมีการกำหนดเป้าหมายร่วม ในการพัฒนาคุณธรรมระดับจังหวัด มีแผนการดำเนินการส่งเสริมคุณธรรมในภาพรวมของจังหวัด ตามแนวทางแผนแม่บทส่งเสริมคุณธรรม โดยเฉพาะการพัฒนาองค์กรและชุมชนคุณธรรม มีการประสานความร่วมมือของเครือข่ายประชารัฐ ทั้งภาครัฐ ภาคเอกชน ภาคประชาสังคม ภาคประชาชน รวมทั้งสถาบันทางศาสนา มีการจัดกลไกผู้รับผิดชอบภารกิจต่างๆ และจัดโครงการ กิจกรรมส่งเสริมคุณธรรมทั้งระดับเครือข่ายและระดับจังหวัด แต่ผลการดำเนินงานอาจยังไม่ปรากฏชัดเจน

 **ระดับที่ ๒ จังหวัดคุณธรรม** คือ จังหวัดส่งเสริมคุณธรรม ที่มีกระบวนการพัฒนาคุณธรรม
ในชุมชนและองค์กรของเครือข่ายประชารัฐผ่านกิจกรรมที่หลากหลาย มีการจัดระบบและสภาพแวดล้อมต่างๆ ให้เอื้อต่อการพัฒนาคุณธรรม และมีการบริหารจัดการให้สามารถบรรลุตามเป้าหมายและแผนงานที่กำหนดไว้ เกิดการมีส่วนร่วมอย่างกว้างขวางของเครือข่ายประชารัฐ ส่งผลให้เกิดรูปธรรมต้นแบบองค์กรคุณธรรม ชุมชนคุณธรรมที่หลากหลายและได้มาตรฐาน ครอบคลุมไปทั่วจังหวัด ประชาชนมีคุณธรรมเป็นฐานสำคัญ ในการดำเนินชีวิต มีการประพฤติปฏิบัติที่สะท้อนการมีคุณธรรมมากขึ้น คนทำดีมากขึ้น ปัญหาเชิงคุณธรรมลดลง และมีแนวโน้มการพัฒนาที่ต่อเนื่อง เกิดความยั่งยืนได้

 **ระดับที่ ๓ จังหวัดคุณธรรมต้นแบบ** คือ จังหวัดคุณธรรมที่ดำเนินการประสบความสำเร็จ
ทั้งในกระบวนการพัฒนา และผลของการพัฒนา ทำให้เกิด อำเภอคุณธรรม องค์กรคุณธรรม ชุมชนคุณธรรม
ที่มีการดำเนินการได้มาตรฐานเชิงประจักษ์ ครอบคลุมทั่วทุกภาคส่วนทุกพื้นที่ ปัญหาสำคัญที่เกิดจากพฤติกรรมการขาดคุณธรรมของคนในจังหวัดลดลงอย่างประจักษ์ และพฤติกรรมที่สะท้อนการมีคุณธรรมของประชาชนในจังหวัดเพิ่มมากขึ้น มีองค์ความรู้ที่สามารถถ่ายทอด และเป็นแหล่งเรียนรู้ให้กับจังหวัดอื่นๆ ได้

**4. หลักการส่งเสริมและพัฒนาจังหวัดคุณธรรม**

น้อมนำหลักการทรงงานในพระบาทสมเด็จพระปรมินทรมหาภูมิพลอดุลยเดช
มาเป็นหลักการ ดังนี้

 **4.๑ ระเบิดจากข้างใน** ถือเป็นหัวใจสำคัญที่สุด ต้องให้เกิดจากความตระหนักและมุ่งมั่นตั้งใจ มีเป้าหมายเดียวกันของผู้ว่าราชการจังหวัด และเครือข่ายประชารัฐในจังหวัด หากทำโดยถูกบังคับหรือทำตามนโยบายโดยไม่ตั้งใจจริง จะได้ผลน้อยหรือไม่ยั่งยืน

 **4.2 ทำแบบองค์รวม** ต้องทำพร้อมกันทั้งระบบ ทุกระบบของจังหวัด ลงสู่ระดับอำเภอ โดยให้สอดแทรกเรื่องการส่งเสริมคุณธรรม การพัฒนาองค์กรคุณธรรม ชุมชนคุณธรรมไปควบคู่กับการพัฒนาตามยุทธศาสตร์จังหวัด การบริหารจัดการของจังหวัด และงานของเครือข่ายต่างๆ โดยไม่แยกออกมาเป็นโครงการหรือกิจกรรมเดี่ยวที่ขาดความเชื่อมโยงกับระบบของจังหวัด

**4.3 ทำตามหลักความจริง** ต้องทำจากสภาพตามจริงของแต่ละจังหวัด โดยมีการศึกษาข้อมูลทั้งปัญหาและต้นทุนความดีภายในจังหวัดให้ชัดเจน แล้วลงมือทำตามลำดับขั้น เริ่มแก้ปัญหาจากจุดเล็กก่อน ทำให้ง่ายไม่ต้องยึดกับตำราหรือวิชาการมากเกินไป การเรียนรู้จากที่อื่นเป็นเพียงแนวทางมาปรับใช้ให้เหมาะสมกับจังหวัดของตนเอง

**4.4 การมีส่วนร่วม** ต้องจัดระบบให้เครือข่าย องค์กร และผู้มีส่วนได้เสียเป็นพลังร่วมของการพัฒนา มีโอกาส บทบาท และความรับผิดชอบในการร่วมกันพัฒนาจังหวัดคุณธรรมในทุกขั้นตอนตั้งแต่การวิเคราะห์ปัญหา กำหนดเป้าหมาย ดำเนินการ และรับผิดชอบต่อความสำเร็จ เป็นภาพรวมกันเข้าไม่ผลักออก

**4.๕** **ความพอดี** ต้องทำให้เกิดความพอดีระหว่างการส่งเสริมให้เครือข่ายต่างๆ พัฒนา
องค์กรคุณธรรม ชุมชนคุณธรรม ตามหลักการระเบิดจากข้างใน และสอดคล้องกับบริบทของแต่ละเครือข่ายกับการที่ต้องขับเคลื่อนให้สอดคล้องกับทิศทางและเป้าหมาย ยุทธศาสตร์การพัฒนาของชาติ
หากให้ความสำคัญด้านใดมากไปอาจไม่สำเร็จหรือไม่ยั่งยืน

**5. ขั้นตอนการขับเคลื่อนจังหวัดคุณธรรม**

 **5.1 ชวนกันก่อการดี**

 กระบวนการแรกของการขับเคลื่อนสังคมคุณธรรมเชิงพื้นที่ คือ รวมพลคนทำดี องค์กรที่ดีที่กำลังดำเนินการ และเชื่อมั่นว่าคุณธรรมความดีจะเป็นฐานสำคัญของการพัฒนา เป็นบุคคลที่มีประสบการณ์การทำงานจริง หรือมีความมุ่งมั่นอยากสร้างสังคมคุณธรรม ซึ่งอาจเป็นประชาชน ประชาสังคม ผู้นำศาสนา ภาคเอกชน หรือข้าราชการ ซึ่งไม่ควรเป็นการเข้าร่วมเพียงตำแหน่งเท่านั้น โดยเชิญชวนเข้ามา
สู่การสนทนาแลกเปลี่ยน ประเด็นสำคัญในการแลกเปลี่ยนคือ จินตนาการร่วมที่มีต่อสังคมที่ควรจะเป็น
ในจังหวัดนั้นๆ เป็นการจัดตั้งความคิดและเป้าหมายการเปลี่ยนแปลงร่วมในกลุ่มเล็กๆ แล้วขยายไปสู่
วงที่ใหญ่ขึ้น ผู้คนที่เกี่ยวข้องเริ่มมีมากขึ้น เพื่อเชื่อมโยงเป็นเครือข่ายในอนาคต

 **5.2 ค้นหาความจริงของพื้นที่**

ภาคีเครือข่ายที่เกี่ยวข้องควรมีการประเมินสถานการณ์คุณธรรม และสภาพปัญหาสังคมในพื้นที่ โดยอาจใช้การศึกษาหรืองานวิจัยที่มีอยู่มาเป็นข้อมูลรองรับการวิเคราะห์ก็ได้ ซึ่งสามารถทำให้เกิดการแลกเปลี่ยนในประเด็นสำคัญดังนี้

 5.2.1 การค้นหาทุนศักยภาพความดีงาม ได้แก่ ต้นแบบบุคคล เครือข่าย หน่วยงาน หรือองค์กรต้นแบบที่เกี่ยวข้องกับการส่งเสริมคุณธรรมความดี

 5.2.2 การประเมินสิ่งดีงามที่เคยมีอยู่ในพื้นที่ แต่กำลังจะหายไปหรือหายไป

 5.2.3 การประเมินความเสี่ยงที่จะเกิดขึ้นกับคนในพื้นที่นั้นๆ ว่าใคร/กลุ่มใด มีความเสี่ยงในเรื่องอะไรบ้าง เกิดจากอะไร

 **5.3 เชื่อมโยงประสานพลัง**

 ประสานพลังทั้ง 5 ส่วน ได้แก่ พลังนโยบาย พลังเครือข่าย พลังศาสนา พลังความรู้ และพลังสื่อ

 **5.4 พัฒนากลไกการขับเคลื่อน (จัดตั้งกลไกคณะทำงาน)** เช่น คณะกรรมการส่งเสริมคุณธรรมระดับจังหวัด คณะอำนวยการขับเคลื่อนจังหวัดส่งเสริมคุณธรรม เป็นต้น

 **5.5 สร้างเป้าหมายการเปลี่ยนแปลงร่วมกัน**

 กำหนดเป้าหมายที่ชัดเจน มีภาพอนาคตที่อยากเห็นตรงกัน สิ่งสำคัญจะต้องมีการกำหนดยุทธศาสตร์ที่จะทำให้บรรลุ (วิธีการสำคัญที่จะทำให้สำเร็จตามเป้าหมาย)

 **5.6 ลงมือทำและเรียนรู้**

ลงมือปฏิบัติตามแผนงาน โครงการกิจกรรมที่ได้วางแผนร่วมกัน โดยหัวใจสำคัญ
อยู่ที่การเรียนรู้ ไม่ยึดติดกับผลของการดำเนินกิจกรรมเพียงอย่างเดียว แต่ต้องมุ่งเป้าหมายที่คาดหวัง
เพราะกิจกรรมเป็นเพียงเครื่องมือ บางครั้งแม้การดำเนินกิจกรรมล้มเหลว แต่ผู้เกี่ยวข้องเกิดการเรียนรู้
ก็จะนำไปสู่การปรับปรุง พัฒนา เพิ่มประสิทธิภาพของงานในอนาคตต่อไป

 **5.7 พัฒนาและขยายผล**

การทำงานต้องทำซ้ำและยกระดับงานให้ก้าวหน้าอยู่เสมอ ตรวจสอบว่าผลที่เกิดขึ้นนำไปสู่การสร้างสังคมคุณธรรมในจังหวัดได้มากน้อยเพียงใด และมีการปรับปรุงให้ดีขึ้นอย่างไร เมื่อทำได้ดีแล้วต้องขยายผลการดำเนินงาน โดยการจัดการความรู้ที่เกิดขึ้น จัดทำสื่อรณรงค์เผยแพร่ การผลักดันเชิงนโยบายและส่งเสริมให้คำแนะนำจังหวัดอื่นๆ ที่สนใจ

 **5.8 สร้างเครือข่ายจังหวัดคุณธรรม**

ขยายผลสู่สังคมหรือหน่วยงานภายนอก หรือนำไปใช้ประโยชน์ต่อ

